**Cenu aptauja Nr. TNPz 2024/31\_\_**

**“Konsultāciju pakalpojums par iepirkumiem Talsu novada pašvaldības objektos par siltumavotu modernizāciju un apgaismojuma nomaiņu sporta ēkām”**

**INSTRUKCIJA PRETENDENTAM**

 Talsu novada pašvaldība veic cenu aptauju par konsultācijas pakalpojumu par iepirkumiem Talsu novada pašvaldības objektos par siltumavotu modernizāciju un apgaismojuma nomaiņu sporta ēkām (turpmāk – cenu aptauja).

1. **Iepirkuma priekšmets:**
	1. Iepirkuma priekšmets – konsultāciju pakalpojums par iepirkumiem Talsu novada pašvaldības objektos par siltumavotu modernizāciju:
		1. Nekustamā īpašuma “Dundagas pils”, Dundaga, Dundagas pag., Talsu nov.;
		2. Nekustamā īpašumā ”Akmeņkaļi”, Pastende, Ģibuļu pag., Talsu nov.
	2. Iepirkuma priekšmets – konsultāciju pakalpojums par iepirkumu “Apgaismojuma nomaiņu Talsu novada sporta ēkām”
		1. Nekustamā īpašuma Kārļa Mīlenbaha iela 32A, Talsi, Talsu nov., būve ar kadastra apzīmējumu 8801 013 0249 001 (Sporta zāle);
		2. Nekustamā īpašuma Kareivju iela 12, Talsi, Talsu nov., būve ar kadastra apzīmējumu 8801 009 0041 001 (Sporta nams);
		3. Nekustamā īpašuma Brīvības iela 19, Talsi, Talsu nov., būve ar kadastra apzīmējumu 8801 008 0108 011 (Sporta zāle).
	3. **Paredzamais līguma izpildes laiks: līdz 2024.gada 31. decembrim** no līguma noslēgšanas brīža.
	4. **Līguma izpildes vieta:** Talsu novada administratīvā teritorija.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz **2024. gada 10. septembra plkst. 10.00.**
	2. Kontaktpersona: Nekustamo īpašumu un vides aizsardzības departamenta vadītāja Inga Romaško, tālr. 26451501, e-pasts: inga.romasko@talsi.lv
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai “Konsultāciju pakalpojums par iepirkumiem Talsu novada pašvaldības objektos par siltumavotu modernizāciju un apgaismojuma nomaiņu sporta ēkās”, identifikācijas Nr. TNPz 2024/31.
3. **Piedāvājuma noformēšana:**
	1. Piedāvājumam pilnībā jāatbilst Instrukcijā pretendentam un Tehniskajā specifikācijā noteiktajām prasībām. Piedāvājums jāiesniedz, aizpildot Pretendenta pieteikumu un finanšu piedāvājumu (1. pielikums), parakstītu Tehnisko specifikāciju (2. pielikums) un aizpildītu Pretendenta kvalifikācija un pieredze (3. pielikums).
	2. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Prasības pretendentiem:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam iepriekšējo 3 (trīs) gadu laikā (2022., 2023. un 2024. gadā līdz piedāvājuma iesniegšanas dienai) ir pieredze vismaz 1 (viena) līdzvērtīga līguma izpildē. Par līdzvērtīgu līgumu tiks uzskatīts līgums, kura ietvaros ir veikta konsultācija par iepirkuma dokumentāciju un/vai to sagatavošana, kā arī pieteikuma izvērtēšana. Pie iesniedzamajiem dokumentiem jāpievieno aizpildīts Pretendenta kvalifikācija un pieredze (3. pielikums).
	3. Pretendenta rīcībā ir atbilstošs tehniskais aprīkojums.
5. **Piedāvājuma cena:** piedāvājumam jābūt izteiktam *euro* bez PVN.
6. **Samaksas nosacījumi:** 10 (desmit) darba dienu laikā pēc rēķina saņemšanas, kurš jāiesniedz Pasūtītāja oficiālajā e-pasta adresē: pasts@talsi.lv.
7. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai, līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenas aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujā netiks iesniegti piedāvājumi vai iesniegtie piedāvājumi neatbilda instrukcijā un tehniskajā specifikācijā noteiktajām prasībām, Pasūtītājam netiek apstiprināts finansējums, kā arī citos gadījumos saskaņā ar Likumu.